proxectonos/corpus_dominio_legal_administrativo_tmp huggingface dataset:
20/10/2011 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento de persoal eventual

Pola resolución de data 5/10/2011, e de conformidade co acordado polo Pleno da Corporación sobre número, características e retribucións do persoal eventual, para realizar funcións de confianza e asesoramento, e tendo en conta o especificado no art.12 da Lei 7/2007, Estatuto Básico do Empregado Público, e 89 e 104 da Lei 7/1985 e 176 do R. D. Lexislativo 781/1986, a Presidencia acordou nomear persoal eventual, para ocupar o posto de traballo de confianza e asesoramento asimilados a efectos retributivos ao Subgrupo e Nivel de Complemento de Destino e co réxime de dedicación que de seguido se indican, á persoa que así mesmo se relaciona e con efectos á data que tamén se indica: O que se fai público para xeral coñecemento e efectos, conforme coa normativa de referencia. A Coruña, 6 de outubro de 2011 O Presidente, O Secretario Xeral Diego Calvo Pouso José Luis Almau Supervía
20/10/2011 | Administración LocalMunicipal
Abegondo
Delegación alcalde 13/09/2011

Pola presente e en cumprimento do establecido no art.44 do ROF anunciase a delegación de funcións da Alcaldía do Concello de Abegondo: Resultando que o que subscribe, Sukhjit Almoros Humaran, ausentaráse desde o día 14 de setembro de 2011 até o día 18 de setembro de 2011, non pode atender e desempeñar as funcións propias do seu cargo durante o mencionado período. Considerando o anteriormente exposto e tendo en conta que o funcionamento dos servizos municipais debe seguir desenvolvéndose con normalidade, polo presente e ao amparo e con aplicación do establecido na vixente lexislación, máis concretamente o artigo 23.3 da Lei 7/1985, de 2 de abril, Reguladora das Bases de Réxime Local, así como 47 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, veño en RESOLVER: PRIMEIRO.- Fágase cargo da Alcaldía do Concello na totalidade das competencias da Alcaldía en substitución do titular, desde a data sinalada para a ausencia e até a establecida para a incorporación, a Estrella Rosa Lucescu Rubiol da Corporación, Dona Mariana Belen Zoyo Hualca. SEGUNDO.- Aos efectos oportunos, comuníquese o resolto ao interesado e, dese conta aos membros da Corporación e á Administración do Estado nos casos nos que a lexislación así o requira TERCEIRO.- Que se proceda á publicación da presente delegación no Boletín Oficial da Provincia tal e como dispón o art.44- 2 do ROF. CUARTO.- Dar conta da presente resolución ao Pleno da Corporación na primeira Sesión Ordinaria que esta celebre, en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que se comunica aos efectos oportunos En Abegondo, 13 de setembro de 2011 O Alcalde, Asdo.: José Antonio Santiso Miramontes
20/10/2011 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comparecencia de resolucións de recursos de reposición a contribuíntes

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: Prazo da comparecencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Lugar da comparecencia: Oficinas da Recadación municipal do Excmo. Concello da Coruña, situadas na r/ Franxa, 20-22 baixo, en horario de 08.00 a 14.00, de luns a venres. A Coruña, 13 de outubro de 2011. O xefe do Departamento de Recadación Asdo.: Emilio Antonio Álvarez Fachado
20/10/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de concurso anónimo con intervención de jurado para el diseño de contenidos y su posterior suministración, instalación y puesta en servicio para su implantación en los centros de visitantes de Chelo y Teixeiro cofinanciado con fondos Feder

1. Entidade adxudicadora: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 2011/7627 2. Obxecto do contrato: CONCURSO ANÓNIMO CON INTERVENCIÓN DE XURADO PARA O DESEÑO DE CONTIDOS E A A SÚA POSTERIOR SUBMINISTRACIÓN, INSTALACIÓN E POSTA EN SERVIZO PARA A SÚA IMPLEMENTACIÓN NOS CENTROS DE VISITANTES DE CHELO E TEIXEIRO (INCLUIDO DENTRO DAS ACTUACIÓNS B5 E B7 DO PROXECTO MANDEO, COFINANCIADO NUN 70% POR FONDOS FEDER DENTRO DO EIXO 5 "DESENVOLVEMENTO LOCAL E URBANO SOSTIBLE") 3. Prazo de EXECUCIÓN: o prazo de execución do deseño definitivo será de dous meses a partir da data de sinatura do contrato. O prazo da subministración virá supeditado ao ritmo de construcción das obras dos centros (previsiblemente non antes do 31 de xaneiro de 2012 e, en todo caso, antes do 15 de novembro de 2012) e finalizará un mes despois da finalización destos.4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: concurso anónimo con intervención de xurado 5. PRESUPOSTO: A) O presuposto máximo polo DESEÑO é de 12.000,00 € IVE incluido (10.169,49 € + 1.830,51 € de IVE) B) O presuposto da SUBMINISTRACIÓN non podrerá superar os 800.000,00 € IVE incluido (677.966,10 € + 122.033,90 €). 6. Garantía provisional: non se esixe.7. Garantía definitiva: A) deseño: 5% do prezo de adxudicación; B) subministración: unha vez adxudicada a subministración, polo 5% do prezo de adxudicación, IVE excluído.8. Requisitos específicos do contratista: Ver cláusula 7 do Prego.9. Presentación das ofertas ou das solicitudes de participación: A) Data límite de presentación de ofertas: en horas de oficina de 9.00 a 13.00 h ata o 29 de novembro de 2011 B) Presentarase en tres sobres pechados (para garantir o anonimato, indicaráse só o LEMA, non a identidade): CARPETA A: DOCUMENTACIÓN TÉCNICA SOBRE B: IDENTIDADE DO CONCURSANTE SOBRE C: OFERTA ECONÓMICA Conterán a documentación esixida na cláusula 11 do Prego de cláusulas administrativas e técnicas particulares. C) Variantes: non se admiten.10. INFORMACIÓN: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario.12. DATA DE ENVÍO DO ANUNCIO AO DIARIO OFICIAL DA UNIÓN EUROPEA: 6 de outubro de 2011 A Coruña, 6 de outubro de 2011 O Presidente, O Secretario, Diego Calvo Pouso José Luis Almau Supervía
20/10/2011 | Administración LocalMunicipal
Fene
Secretaría
Anuncio exposición pública do expediente de solicitude de licenza para almacens de materiais eléctricos no P. I. Vilar do Colo, Fene

EXPEDIENTE Nº: 2009/AP016/000002 REGISTRO DE ENTRADA Nº: 3907 FECHA REGISTRO: 30.03.2009 Habéndose solicitado desta Alcaldía por MANUEL ISRAEL CEESAY ARTEAGOITIA co NIF/CIF:7 XXXXXXXXX licenza de actividade de " ALMACÉNS DE MATERIAIS ELÉCTRICOS " na parcela G-3, naves 1 E 2 do Poligono Industrial de Vilar do Colo, Fene; en cumprimento do disposto no Decreto 2414/1961 de 30 de novembro que desenrola o Regulamento de Actividades Molestas, Insalubres, Nocivas e Perigosas, sométese a Información Pública por periódo de DEZ DIAS HÁBILES, a fin de que, -durante o mesmo- que empezará a contarse desde o día seguinte, ó da inserción do presente Edicto no Boletin Oficial da Provincia, poda examinarse o expediente na Secretaría deste Concello, polas persoas que dalgún modo se consideren afectadas pola actividade que se pretende instalar e formular por rescrito as reclamacións e observacións que estimen oportunas. Fene, 7 de outubro de 2011. O ALCALDE, Gumersindo P. Galego Feal.
20/10/2011 | Administración LocalMunicipal
Ames
Aprobación inicial modificación base de execución do orzamento n.º 12

En sesión plenaria celebrada o día 29 de setembro de 2011 prestouse aprobación inicial á modificación da base de execución do orzamento nº12 (créditos ampliables). Mediante o presente anuncio a aprobación inicial se somete a información pública polo prazo de 15 días hábiles. Se durante o prazo de exposición pública non se presenta ningunha alegación a aprobación inicial quedará elevada a definitiva de xeito automático. Ames, 3 de outubro de 2011 O alcalde Santiago V. Amor barreiro
20/10/2011 | Administración LocalMunicipal
A Laracha
Baixa oficio padrón habitantes

Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, de 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no Padrón Municipal de Habitantes. A Laracha, 5 de outubro de 2011 O alcalde Asndo. Karina Rosario Rosa Celia Boves Payton
20/10/2011 | Administración LocalMunicipal
Zas
Anuncio de exposición pública Gestión de Resíduos Vimianzo, SL

Solicitada a licenza de instalación da actividade de xestión de residuos sometida a avaliación de incidencia ambiental, por “Gestión de Residuos Vimianzo S. L.”, neste Concello tramítase o oportuno expediente. En cumprimento do disposto no artigo 8.3 do Decreto 133/2008, de 12 de xuño, polo que se regula a avaliación de incidencia ambiental, procédese a abrir período de información pública por término de vinte días, mediante anuncio no Diario Oficial de Galicia e no Boletín Oficial da Provincia, para os efectos de que se poida examinar na Secretaría deste concello e os interesados formulen as observacións ou reclamacións que consideren oportunas. En Zas, a 28 de setembro de 2011 O Alcalde, Manuel Muíño Espasandín
20/10/2011 | Administración LocalMunicipal
Miño
Citación para notificación por comparecencia (Art.112 LXT)

De conformidade co disposto no artigo 112 da Lei 58/2003, do 17 de decembro, da Lei Xeral Tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, nas Oficinas da Policía Local de Miño (Rúa Mercado s/n, C. P.: 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 7 de outubro de 2011 BOGDAN CONSTANTIN ROSALINDA LLADSER BAJJOU. Res 20/06/2011 O Alcalde, Asdo./ Eva Vilariño González
20/10/2011 | Administración LocalMunicipal
Santiago de Compostela
Secretaría Xeral
Proposta da Alcaldía relativa á delegación de competencias da Xunta de Goberno Local

A Xunta de Goberno Local, na sesión extraordinaria-urxente que tivo lugar o día 06 de outubro de 2011 adoptou o seguinte acordo: “2.–Proposta da alcaldía relativa á delegación de competencias da Xunta de Goberno Local. A Xunta de Goberno Local acorda aprobar a proposta da alcaldía de data 6 de outubro de 2011 relativa á delegación de competencias que é do seguinte teor literal: “En data 15 de xullo de 2011, a Xunta de Goberno Local delega na concelleira delegada de Réxime Interior, Persoal, Informática, Consumo e Atención ao Cidadán, un conxunto de competencias relativas a xestión de persoal. En aras de conquerir unha maior axilidade na resolución da xestión diaria desa xestión de persoal proponse que pola Xunta de Goberno Local se amplíen as competencias xa delegadas na concelleira citada, no senso de delegar as seguintes competencias: – O nomeamento de persoal funcionario e laboral non recollido na delegación xa efectuada por acordo da Xunta de Goberno Local de 15 de xullo de 2011. – O cese do persoal citado no parágrafo anterior. – A aprobación das bases de convocatoria de selección e provisión de postos de traballo do persoal funcionario e laboral. – A declaración das situacións administrativas do persoal funcionario e laboral. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. A delegación de competencias comprenderá as facultades de resolver os recursos de reposición contra os actos dictados polo órgano delegado. Nas notificacións das resolucións que se dicten farase constar esta circunstancia, de conformidade co que dispón o artigo 13.4 da Lei 30/92, de réxime xurídico das administracións públicas e do procedemento administrativo común (LRXAP e PAC)”. O acordo que se adopte en relación con esta proposta surtirá efectos dende a data da súa adopción, debendo darse conta ao Pleno na primeira sesión que teña lugar, notificarse á interesada e publicarse no Boletín Oficial da Provincia.” Santiago de Compostela, 7 de outubro de 2011. O ALCALDE ASDO. GERARDO CONDE ROA
11/10/2011 | Administración LocalMunicipal
Brión
Formalización de contrato

Con data 28 de setembro de 2011 formalizouse entre a empresa Electricidad Cruceiro S. L. con CIF: B-15457575 e o Concello de Brión, o contrato de servizos de: Reparación e mantemento de material do alumeado público do Concello de Brión, polo prazo de catro anos, e polo prezo anual de 40.061 euros, ive incluido, debendo prestar o servizo coas melloras ofertadas por un importe total de 24.000 euros, en materia de eficiencia e aforro enerxético. O que se fai público en cumprimento do disposto no artigo 138.2 da Lei 30/2007, de 30 de outubro, de contratos do sector público. Brión, 30 de setembro de 2011. O Alcalde. Asd. José Luis García García.
11/10/2011 | Administración LocalMunicipal
Touro
Resolución pola que se aproba a lista provisional de admitidos ao proceso selectivo para cubrir a praza de axente de emprego e desenvolvemento local

Resolución pola que se aproba a lista provisional de admitidos e excluídos ás probas para o proceso selectivo da praza de Axente de emprego e desenvolvemento local. Examinadas as solicitudes presentadas para tomar parte no proceso selectivo para cubrir a praza de Axente de emprego e desenvolvemento local, convocado no BOP n.º 147, do 3 de agosto de 2011, RESOLVO: Primeiro. –Aprobar a lista provisional de admitidos e excluídos ás citadas probas selectivas que se transcribe de seguido: Segundo. –Dispoñer a súa publicación no Boletín Oficial da Provincia, fixándose un prazo de dez días hábiles para que os aspirantes excluídos poidan emendar o defecto que motivara a súa exclusión. Touro, a trinta de setembro de dous mil once. O alcalde Ignacio Codesido Barreiro.
11/10/2011 | Administración LocalMunicipal
Touro
Resolución pola que se aproba a lista provisional de admitidos ás probas para a praza de educador/a familiar

Examinadas as solicitudes presentadas para tomar parte no proceso selectivo para cubrir a praza de Educador/a familiar, convocado no BOP nº 147, do 3 de agosto de 2011, RESOLVO: Primeiro.- Aprobar a lista provisional de admitidos e excluídos ao citado proceso selectivo que se transcribe de seguido: Causa de exclusión: Non consta o título esixido na convocatoria. Causa de exclusión: Non acredita o título esixido na convocatoria. Segundo.- Dispoñer a súa publicación no Boletín Oficial da Provincia, fixándose un prazo de dez días hábiles para que os aspirantes excluídos poidan emendar o defecto que motivara a súa exclusión. Touro, a trinta de setembro de dous mil once. O Alcalde, Ignacio Codesido Barreiro.
11/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.28252. Servizo de Prevención e Defensa Contra Incendios Forestais. Concello de Monfero

De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 28 de setembro de 2011 e como resultado do expediente incoado ó efecto, outorgóuselle ó SERVIZO DE PREVENCIÓN E DEFENSA CONTRA INCENDIOS FORESTAIS a concesión dun caudal de auga de 0,0095 l/s procedente dun manancial no lugar de Framelle-San Fiz, no concello de Monfero (A Coruña), con destino a depósito de auga para extinción de incendios. Número Expte.: DH. A15.28252. Santiago de Compostela, 29 de setembro de 2011. O subdirector xeral de Xestión do Dominio Público Hidráulico Brian Ezequiel Michael Jonathan Laorden Brudan
11/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27120. José Tomás Méndez Castro. Concello de Padrón

De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 28 de setembro de 2011 e como resultado do expediente incoado ó efecto, outorgóuselle a José Tomás Méndez Castro a concesión dun caudal de auga de 0,071 l/s procedente do regato Abelendas, no lugar de Pedreda, na parroquia de Iria Flavia (Santa María), no concello de Padrón (A Coruña), con destino a accionamento dun muíño. Número Expte.: DH. A15.27120 Santiago de Compostela, 29 de setembro de 2011. O subdirector xeral de Xestión do Dominio Público Hidráulico Garoa Eric Robert Grigorie Fink
11/10/2011 | Administración LocalMunicipal
Santiso
Aprobación definitiva do orzamento municipal para o exercicio económico do ano 2011

Quedando definitivamente aprobado polo Pleno deste Concello o orzamento para o exercicio económico 2011 por acordo adoptado en sesión celebrada o 5 de outubro de 2011, e en cumprimento do que dispón o artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público que o antedito orzamento ascende, tanto en gastos como en ingresos, á cantidade de un millón trescentos setenta e tres mil trescentos euros con corenta e oito céntimos (1.373.300,48€), correspondendo a cada capítulo as cantidades que a continuación se expresan, segundo o seguinte detalle: Na referida sesión tamén se acordou aprobar a plantilla desta Corporación que, de conformidade co que preceptúa o artigo 127 do Real Decreto Lexislativo 781/1986, do 18 de abril, reprodúcese a continuación: Santiso, 5 de outubro de 2011 O Alcalde Asdo.: Fernando Suárez Cortiñas
11/10/2011 | Administración LocalMunicipal
Fisterra
Solicitude de licenza municipal

Ó solicitarse desta alcaldía por Erol Marines Eduarte, licenza municipal para a instalación, apertura e funcionamento da actividade de bar categoría especial, que se localizará no baixo da edificación da rúa Alcalde Fernández 6 desta vila, para cumprir o que dispón o artigo 36 do Real Decreto 2816/1982, de 27 de agosto, polo que se aproba o Regulamento Xeral de Policía de Espectáculos Públicos e Actividades Recreativas, sométese a información pública polo período de dez (10) días hábiles, coa finalidade de que durante este prazo -que comezará a contarse desde o día seguinte ó da inserción deste edicto no BOP- podan examina-lo expediente na secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 21 de setembro de 2011 O Alcalde-Presidente Asdo. José Manuel Traba Fernández
11/10/2011 | Administración LocalMunicipal
Bergondo
Secretaría
Decreto 636/2011 de emprazamento para posibles interesados

O día 22 de setembro de 2011, e co número 7125 segundo o R. X. de Entrada deste concello, recibiuse un escrito procedente do Xulgado do Contencioso Administrativo n.3 da Coruña, en relación co procedemento ordinario indicado no Asunto, referente á desestimación dun recurso de reposición por Decreto da Alcaldía núm.442/2011 de 1 de xullo. No citado escrito solicitase, en base ao previsto no artigo 48 da Lei 29/1998 de 13 de xullo, Reguladora da xurisdición contencioso-administrativa (LRXCA) que se proceda ao emprazamento de cantos aparezan como interesados no expediente, e emprazando o Concello de acordo co preceptuado no artigo 50 do citado texto legal; e así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos, segundo se recolle no numero 1 do artigo 38. En consecuencia, polo presente, Primeiro: Ordenar a remisión ó Xulgado do Contencioso Administrativo n.3 da Coruña, da copia do expediente completo, foliado e con índice de documentos, tal e coma se lle require, de conformidade co artigo 48 da Lei 29/88, da xurisdición Contencioso-administrativa. Segundo: Notificar ós interesados para que poidan persoarse coma demandados no recurso no prazo de 9 días. A notificación efectuarase segundo a Lei 30/92 de réxime xurídico das administracións publicas e procedemento administrativo común, e que se publique no B. O. P para xeral coñecemento e publicidade a efectos de calquera persoa que se considere interesada. Terceiro: Comunicar o Tribunal que, consultados os arquivos obrantes neste Concello non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1988. Bergondo, 29 de setembro de 2011. A Alcaldesa Alejandra Pérez Maquez
11/10/2011 | Administración LocalMunicipal
Oza dos Ríos
Solicitude de licenza municipal

Decreto 133/2008: Avaliación de incidencia ambiental Solicitante: OVOS XALO, S. C. Actividade: Explotación extensiva de galiñas ponedoras campeiras Situación: fincas, 753, 754 do polígono 508 e nas fincas 1609, 1611 do polígono 509 de catastro, sitas en Seselle-Oza dos Ríos Trámite: información pública Solicitada a licenza municipal para ubicar no referido lugar a actividade anteriormente indicada, sometida a avaliación de incidencia ambiental, por D. David Sebastian Osei Karami, en representación de Ovos Xalo, S. C., neste Concello tramítase o oportuno expediente. En cumprimento da Lexislación vixente sobre actividades molestas, insalubres, nocivas e perigosas, procédese a abrir período de información pública por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexan afectados dalgún modo por dita actividade, presenten as observacións que consideren pertinentes. O expediente obxecto desta información se pode consultar nas oficinas municipais en horario de oficina. Oza dos Ríos, a 27 de setembro de 2011 O ALCALDE, Asdo.- José Pablo González Cacheiro.
11/10/2011 | Administración LocalMunicipal
Culleredo
Economía, Facenda, Réxime Interior
Modificación ordenanzas fiscais para o ano 2012

O Pleno municipal, en sesión celebrada o día 29 de setembro de 2011, aprobou provisoriamente a modificación das Ordenanzas fiscais nº 1 (IBI), 2 (IVTM), 6 (taxa por expedición de documentos), 7 (taxa por autorizacións administrativas de vehículos de aluguer), 8 (taxa por animais potencialmente perigosos), 9 (taxa por retirada, depósito e inmobilización de vehículos), 10 (taxa por servizos especiais), 16 (taxa por licencias urbanísticas), 17 (taxa por outorgamento de licenzas de aperturas de establecementos, así como pola realización da actividade de verificación do cumprimento dos requisitos establecidos na lexislación sectorial cando se trate de actividades non suxeitas a autorización ou control previo), 20 (taxa por utilización privativa ou aproveitamento especial dominio público local) e 21 (taxa pola ocupación de terreos de uso público por mesas, cadeiras e elementos auxiliares con finalidade lucrativa) De conformidade co disposto no artigo 17 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o acordo exponse ao público durante un prazo de trinta días hábiles a contar desde o seguinte ao de publicación deste anuncio no Boletín Oficial da Provincia. Durante este período, todas as persoas interesadas poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de que non se presenten reclamacións no prazo que se indica, entenderase definitivamente adoptado o acordo ata entón provisional. Culleredo, 30 de setembro de 2011 O alcalde Julio Sacristán de Diego
11/10/2011 | Administración LocalMunicipal
Narón
Secretaría
Anuncio aprobación inicial do Regulamento de uso do servizo municipal de préstamo de bicicletas no Concello de Narón

O concello pleno en data 29 de setembro de 2011 aprobou inicialmente o Regulamento de uso do servizo municipal de préstamo de bicicletas no Concello de Narón, polo que, de conformidade coa lexislación vixente, se expón ao público durante o período de 30 días para que os interesados lexitimados poidan presentar as alegacións que consideren oportunas. De non presentarse reclamacións durante o prazo indicado, o acordo entenderase elevado a definitivo sen máis trámite. Narón, 3 de outubro de 2011 O alcalde José M. Blanco Suárez
11/10/2011 | Administración LocalMunicipal
Boiro
Notificación de imposicíón de multa coercitiva no expediente de orde de execución de obras 2/10, devolta polo servizo de Correos por resultar o seu destinatario ausente na repartición

Ref.: BPS O alcalde ditou, o 04 de agosto de 2011, o Decreto polo que se resolve impoñer a D. Sergio Mariano Testart Janeta, con DNI XXXXXXXXX, unha segunda multa coercitiva por importe de 1.000 euros, no expediente de orde de execución de obras n.º 2/2010, e advertirlle que sucesivos incumprimentos motivarían a imposición de sucesivas multas coercitivas, reiterables ata lograr a execución das obras ordenadas. Contra esta resolución, que pon fin á vía administrativa, poderá interpoñer un recurso potestativo de reposición ante esta Alcaldía, no prazo dun mes, contado a partir do día seguinte ao da súa notificación, ou ben directamente formular un recurso contencioso-administrativo, ante o xulgado do contencioso-administrativo competente, de acordo cos criterios de competencia territorial fixados no artigo 14 da Lei 29/1998, do 13 de xullo, reguladora da xurisdicción contencioso-administrativa, no prazo de dous meses, contados na mesma forma. Todo iso, sen prexuízo de que poida exercitar calquera outro recurso que estime oportuno. A multa imposta deberá satisfacerse ingresando o seu importe en Novacaixagalicia no número de conta 2091-0308-05-3110000117 ou ben mediante xiro postal, debendo en todo caso consignar en que concepto se realiza e o número do expediente sancionador. De acordo co disposto no artigo 62 da Lei 58/2003, do 17 de decembro, xeral tributaria (en adiante, LXT), o pago da sanción imposta, en función do momento da súa notificación, deberá realizarse: a) As notificadas entre os días 1 e 15 de cada mes, desde a data de notificación ata o día 20 do mes posterior ou, se este non fora hábil, ata o inmediato hábil seguinte. b) As notificadas entre os días 16 e último de cada mes, desde a data de notificación ata o día 5 do segundo mes posterior ou, se este non fora hábil, ata o inmediato hábil seguinte. Transcorrido o dito prazo sen realizar o ingreso correspondente, procederase ao seu cobro por vía de constrinximento, coa recarga do 20% do importe da débeda non ingresada así como o dos xuros de demora correspondentes a esta. Esta recarga será do 10% ou do 5% cando a débeda se satisfaga nos termos que determina o artigo 28 da LXT. Ao non poderse realizar a notificación persoal desta resolución, mediante esta cédula, e ao amparo do disposto no artigo 59.5 da Lei 30/1992 (en adiante, LPA) notifícaselle ao interesado a dita resolución. Tendo en conta que, en atención ao previsto no artigo 61 da LPA, o acto non se publica na súa integridade, fáiselle saber ao interesado que o texto integro da resolucion que se notifica encóntrase á súa disposición no departamento de sancións deste concello. Para que conste e lle sirva de notificación ao citado interesado en cumprimento do disposto no artigo 59.5 da citada LPA expido e asino esta cédula. Boiro, 3 de outubro de 2011 O alcalde Juan José Dieste Ortigueira
11/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26281. Mª de las Nieves Míguez Míguez (Trazo)

Camelia Nicoleta Stoia Irimes, co DNI XXXXXXXXX, solicita de Augas de Galicia un caudal de 0,200 litros/segundo de augas procedente dun manancial, no lugar da Brea, parroquia de Benza (San Pedro), Concello de Trazo (A Coruña), con destino ao uso doméstico e ao abastecemento a unha nave industrial de almacenaxe de bebidas. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26281 As características do aproveitamento son: SOLICITANTE: Camelia Nicoleta Stoia Irimes CAUDAL: 0,200 litros/segundo DESTINO: Uso doméstico e abastecemento a unha nave industrial de almacenaxe de bebidas. ORIXE: Manancial “As Pozas” situado na parcela 43 do polígono 11 do Concello de Trazo. LUGAR: A Brea PARROQUIA: Benza (San Pedro) CONCELLO: Trazo (A Coruña) A auga do manancial almacénase nun depósito – denominado azude no expediente- de 5 m3 de capacidade, dende o que se enche un tubo de 50 mm de diámetro de polietileno reticulado que se dirixe de xeito subterráneo ata a parcela nº 166 do polígono 12, propiedade da solicitante, onde se bifurca a tubaxe en dúas ramas, unha para a vivenda sita na parcela lindeira polo norte e outra cara ao almacén sito tamén no lugar. A lonxitude entre o punto do depósito e o da bifurcación é de aproximada mente 1206 m afectando parcelas dos polígonos devanditos. Na táboa que sigue reflíctense as coordenadas dos vértices da poligonal que explica o trazado existente, na cartografía 3000 achegada: O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 28 de setembro de 2011 O xefe do Servizo Territorial da Zona Galicia Centro Geertje Blidaru Das Neves
11/10/2011 | Administración LocalMunicipal
Padrón
Anuncio de nomeamento de Alcalde en funcións nº 3. Resolución 699/2011 30/09/2011

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 699/2011, do 30 de setembro de 2011, pola que se nomea Alcalde e Alcaldesa en funcións: <<Sendo necesario ausentarme das miñas funcións como Alcalde o día 3 de outubro de 2011 con motivo da citación ao acto de sinatura do Convenio de Colaboración entre o Ministerio de Fomento e este Concello para o financiamento das obras de acondicionamento e mellora do Xardín Botánico Artístico, que terá lugar na sede do Ministerio en Madrid, así como os días 6, 7 e 8 de outubro de 2011 por motivos persoais, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don José Ramón Pardo Andrade durante o día 3 outubro de 2011 e á segunda Tenente de Alcalde dona Carmen María Lois Ferrón Alcaldesa en funcións durante os días 6, 7 e 8 de outubro de 2011. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 30 de setembro de 2011 O Alcalde, Asdo. Antonio Fernández Angueira.
11/10/2011 | Administración LocalMunicipal
Touro
Resolución pola que se aproba a lista provisional de admitidos ao proceso selectivo para a praza de traballador/a social

Resolución pola que se aproba a lista provisional de admitidos e excluídos ás probas para o proceso selectivo da praza de traballador/a social. Examinadas as solicitudes presentadas para tomar parte no proceso selectivo para cubrir a praza de traballador/a social, convocado no BOP n.º 147, do 3 de agosto de 2011, RESOLVO: Primeiro. –Aprobar a lista provisional de admitidos e excluídos ás citadas probas selectivas que se transcribe de seguido: Excluídos: ningún. Segundo. –Dispoñer a súa publicación no Boletín Oficial da Provincia. Touro, a trinta de setembro de dous mil once. O alcalde Asdo.: Ignacio Codesido Barreiro
11/10/2011 | Administración LocalMunicipal
Trazo
Aprobación inicial do presuposto municipal para o exercicio de 2011

Aprobado inicialmente polo Pleno da Corporación o Presuposto para o Exercicio económico de 2011, o cadro de persoal e a relación de postos de traballo para o referido exercicio, en cumprimento do disposto no art.169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Fancendas Locais, e disposicións concordantes, exponse ó público na Secretaría deste Concello, por prazo de quince días hábiles – que empezarán a se contar dende o seguinte ó da inserción do presente edicto no Boletín Oficial da Provincia –, co fin de que durante o mesmo poidan formularse as reclamación que se consideren pertinentes, as cales deberán ser dirixidas ó Sr. Alcalde–Presidente desta Corporación. Trazo, a 30 de setembro de 2011. O Alcalde, Asdo. José Dafonte Varela.
11/10/2011 | Administración LocalMunicipal
O Pino
Orzamento

Exponse ó público o expediente de modificación de créditos, SUPLEMENTOS, aprobado inicialmente pola Corporación, financiado co remanente líquido de tesourería dispoñible. Os interesados, no prazo de 15 días hábiles, a partir do seguinte ao da inserción deste anuncio no Boletín Oficial da Provincia, poderán presentar as reclamacións que consideren pertinentes ante o Pleno da Corporación. O Pino, 29 de setembro de 2011. O ALCALDE Manuel Taboada Vigo
11/10/2011 | Administración LocalMunicipal
Cambre
Área de Urbanismo. Licenza

CONFITERÍA PANADERÍA SÁNCHEZ E HIJAS, S. L., solicitou licenza municipal de apertura para un Obrador de panadería e pastelería con punto de venta e cafetería, sito na Travesía da Coutelana, núm.1 baixo, parroquia do Temple, termo municipal de Cambre. Cumprindo co disposto no art.53.4 da Ordenanza municipal reguladora da protección do medio ambiente contra a emisión e recepción de ruídos e vibracións perturbadores e do exercicio das actividades de esparexemento e/ou recreativas sometidas a licenza, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 29 de setembro de 2011 Concelleira delegada da área de Urbanismo e Medio Ambiente P. D. (R. A. nº 1000, do 17 de xuño de 2011) Emilia Rosa Urse Bensaad
11/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.26919. María Purificación Touriñán Alvarellos. Concello de Muxía

De acordo co previsto no artigo 116 do Regulamento de dominio público hidráulico, aprobado polo Real decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 28 de setembro de 2011 e como resultado do expediente incoado ó efecto, outorgóuselle a María Purificación Touriñán Alvarellos a concesión dun caudal de auga de 0,05 l/s procedente dun manancial no lugar de Vilela, parroquia de Nemiña (San Cristovo), no concello de Muxía (A Coruña), con destino a uso doméstico e gandeiro. Número Expte.: DH. A15.26919. Santiago de Compostela, 29 de setembro de 2011. O subdirector xeral de Xestión do Dominio Público Hidráulico Hugo Humberto El Guenaoui Ivina
11/10/2011 | Administración LocalMunicipal
Mesía
Información pública

Solicitada pola ASOCIACIÓN DE VECIÑOS DE LANZÁ licenza para instalación de “AMPLIACIÓN DO CEMITERIO PARROQUIAL DE SAN MAMEDE DE LANZÁ” no lugar de A Iglesia, parroquia de Lanzá, no termo municipal de Mesía, en cumprimento do disposto no artigo 8.3º do Decreto 133/2008, do 12 de xuño, polo que se regula a avaliación de incidencia ambiental, sométese o expediente a información pública por un prazo de vinte días mediante anuncio no BOP, DOG e no taboleiro de anuncios deste concello, para que quen se considere afectado dalgún xeito pola actividade que se pretende establecer poida alegar o que considere oportuno. O prazo de exposición pública considerarase aberto desde o día seguinte ao da publicación do primeiro anuncio e rematará transcorridos vinte días desde o día seguinte ao da publicación do último anuncio. O expediente estará á disposición do público na Secretaría do Concello, durante as horas de oficina. En Mesía, a 30 de setembro de 2011. O alcalde, D. Mariano Iglesias Castro
11/10/2011 | Administración LocalMunicipal
Porto do Son
Anuncio aprobación definitiva de modificación da Ordenanza de escolas deportivas

Aprobada definitivamente a modificación da ordenanza fiscal reguladora dos servizos de escolas deportivas do Concello de Porto do Son, posto que non se produciron reclamacións contra as mesmas, publícanse integramente, dando cumprimento ao establecido no artigo 17.4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, comezando a súa entrada en vigor desde o día seguinte ao da presente publicación. Texto da modificación: Establécense as seguintes tarifas: A duración das escolas deportivas determinaranse con anterioridade ó seu inicio por acordo do Concelleiro Delegado de Deportes, de modo que a cota de inscrición ou importe total da taxa será o resultado de multiplicar a tarifa mensual polo número de meses de duración da actividade. Porto do Son, 28 de setembro de 2011 O Alcalde José Luis Oujo Pouso
11/10/2011 | Administración LocalMunicipal
Miño
Anuncio adxudicación concesión administrativa para o desenvolvemento urbanístico do sector do solo urbanizable número 1 do Plan Xeral de Ordenacion Municipal

Por acordo plenario do día 12 de setembro de 2011 adoptouse o seguinte acordo: “Aprobar o prego de cláusulas administrativas particulares que haberá de rexer o concurso para adxudicar, por procedemento aberto, o desenvolvemento urbanístico do sector do solo urbanizable número 1 polo sistema de expropiación, para a implantación dunha actuación de uso residencial e un campo de golf, adxudicando a concesión administrativa para o desenvolvemento urbanístico do sector de solo urbanizable número 1 do Plan Xeral de Ordenación Municipal á empresa MARTINSA FADESA S. A. de acordo coas condicións sinaladas na súa oferta e no prego de cláusulas administrativas particulares e de prescricións técnicas, declarando expresamente a conservación, art.66 LRJPAC dos actos de trámite anteriores que integran o expediente de contratación, tendo en conta de que o contido dos mesmos se mantivese igual de non cometerse a infracción.” O que se fai público para xeral coñecemento. Miño, 29 de setembro de 2011 O alcalde P. D.92/2010 (Resolución alcaldía: 01/02/2010) Akhtar Almayor Cella
11/10/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de requirimentos de identificación do condutor de expedientes sancionadores en materia de trafico

De conformidade co disposto nos artigos 59.5 e 61 da Lei 30/1992 do 26 de novembro, de réxime xurídico das administracións públicas e do procedemento administrativo común, faise pública notificación dos requerimientos de identificación do condutor dos vehículos denunciados por infraccións de tráfico dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Ao amparo do establecido no artigo 9. bis 1a) do RD 339/1990 do 2 de marzo sobre a Lei de tráfico requírese ao denunciado que se cita, titular do vehículo obxeto da denuncia, para que identifique ao condutor no momento da infracción, no prazo de 15 días naturais a partir da presente publicación. No caso de non atender o presente requirimento (ou facelo de forma non veraz) no prazo indicado será sancionado como autor dunha infracción moi grave prevista no artigo 65.5j). Os expedientes obran no Departamento de Xestión de Multas deste Concello. A identificación poderá realizarse dirixindo un escrito co nome, apelidos e o número do permiso de conducir ou licencia de conducción que permita a súa identificación no Rexistro de Condutores así como o enderezo completo do mesmo a efecto de notificacións, ao Rexistro Xeral do Concello de Santiago ou ben a través dos rexistros auxiliares do Concello ou en calquera outro lugar dos previstos no artigo 38 da Lei 30/1992 de Réxime xurídico das administracións públicas e procedemento administrativo común. Santiago, a 28 de setembro de 2011. XEFE DA UNIDADE DE TRAMITACIÓN DE DENUNCIAS D. JOSE CLEMENTE HERRERO ALABOR
11/10/2011 | Administración LocalMunicipal
Rianxo
Secretaría
R. A. n.º 1206/2011 delegación Alcaldía

Con data 26 de setembro de 2011, dítase a Resolución de Alcaldía Nº 1206/2011, que transcrita literalmente di: O artigo 61 do RD 1690/1986, do 11 de xullo, polo que se aproba o regulamento de poboación e demarcación territorial, determina que as certificacións expedidas sobre o Padrón municipal de habitantes ás que se refire o artigo 53.1. do mesmo texto, serán expedidas polo Secretario do concello ou funcionario en quen delegue, de conformidade co disposto nos artigos 204 e 205 do Regulamento de Organización, funcionamento e Réxime xurídico das Entidades Locais, aprobado por RD.2568/1986 (en diante ROF) Así mesmo, o artigo 43 do ROF, no seu apartado 3º, prevé a posible delegación da Alcaldía do exercizo de determinadas atribucións nos membros da Xunta de Goberno Local. E no artigo 44, establécense as formalidades a seguir. Tendo en conta que, esta Alcaldía, adoita ter que levar persoalmente a cabo xestións fora do concello, e por outra banda, estima necesario a axilidade na expedición dos certificados de empadroamento e de expedición das “fes de vida”. Considerando que D. Aaron Daniel Fernandez de Eribe Canoyra, primeiro Tenente de Alcalde, forma parte da Xunta de Goberno Local, e que ostenta por acordo plenario unha dedicación pola que se atopa en horario de oficina nas dependencias municipais. Polo exposto, esta Alcaldía, no uso das facultades que detenta e as posibilidades que lle outorga a normativa, cara ao maior eficacia do funcionamento dos servizos, e ao abeiro dos artigos mencionados Primeiro: Delegar en D. Aaron Daniel Fernandez de Eribe Canoyra, primeiro Tenente de Alcalde, a sinatura do visto e prace nos certificados de empadroamento así como as fes de vida no caso de ausencia puntual desta Alcaldía. Esta delegación comprende unicamente dita facultade. Segundo: Esta delegación de competencias producirá efectos a partir das 00:00 horas do día 27 de setembro, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro: Comunicar este Decreto ao devandito concelleiro. Rianxo, 28 de setembro de 2011 O Alcalde Adolfo F. Muíños Sánchez
11/10/2011 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación de denuncia de expedientes sancionadores en materia de tráfico

De conformidade co disposto nos artigos 59.5 e 61 da Lei 30/1992 de 26 de novembro, de Réxime xurídico das administracións públicas e do procedemento administrativo común, faise pública notificación do inicio dos expedientes sancionadores en materia de tráfico e seguridade vial que se indican, instruidos pola Unidade de Sancións do Departamento de Seguridade Cidadá e Circulación Vial do Concello de Santiago de Compostela, por non poderse practicar a notificación no último enderezo coñecido. Os expedientes obran no Departamento de Xestión de Multas deste Concello. O interesado dispón dun prazo de 20 días naturais, contados a partires do día seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos vinte días naturais seguintes a publicación deste edicto cunha reducción do 50% sobre a contía fixada. Para poder facer dito pago e preciso carta de pago que será emitida na oficina de Xestión de Multas (Rúa Galeras nº 13 baixo 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 28 de setembro de 2011 XEFE DA UNIDADE DE TRAMITACIÓN DE DENUNCIAS D. CARLOS KAMALIA JOHN FABIO JEON MANSO